Žiak v zahraničí

**Postup, povinné doklady a iné náležitosti**

Zákon 245/2008 Z. z. o výchove a vzdelávaní (školský zákon) a o zmene a doplnení niektorých zákonov

1. Žiadosť o povolenie plnenia osobitného spôsobu školskej dochádzky mimo územia SR**(zákonný zástupca)**

**V žiadosti uvádza: meno a priezvisko žiaka, bydlisko žiaka, rodné číslo žiaka, adresu bydliska v zahraničí, názov a adresu školy, ktorú bude žiak v zahraničí navštevovať,** ak je vopred známa. Ak nie, do 30 dní od začiatku školského roka oznámi riaditeľovi ZŠ názov a adresu školy, ktorú žiak navštevuje, alebo potvrdí školu uvedenú v žiadosti. V žiadosti požiada zákonný zástupca o požičanie učebníc.

2. Na základe tejto žiadosti riaditeľ ZŠ vydáva Rozhodnutie o povolení plnenia školskej dochádzky mimo územia SR.

3. **Zákonný zástupca** doručí ZŠ v SR (kmeňovej škole) každý školský rok, do 15. septembra, Potvrdenie o návšteve školy vzahraničí. **Toto potvrdenie obsahuje predmety, ktoré sa žiak na danej škole učí** (potvrdenie môže aj naskenovať a poslať ho mailom na adresu skoladokoran@szsndca.edu.sk ). V prípade, ak škola robí problémy a nechce potvrdenie vydať, rodič môže napísať a poslať čestné prehlásenie, v ktorom uvedie názov školy, ktorú jeho dieťa navštevuje.

4. **Zákonný zástupca pred komisionálnym preskúšaním doručí do ZŠ v SR najnovšie vysvedčenie za 1. a 2. polrok. Toto vysvedčenie musí byť úradne preložené do SJ.**

KOMISIONÁLNE SKÚŠKY:

Zákon 245/2008 Z. z. o výchove a vzdelávaní (školský zákon) a o zmene a doplnení niektorých zákonov

Metodický pokyn 4. 22/2011 na hodnotenie žiakov ZŠ, Čl. 7 Komisionálna skúška

Žiak, ktorý plní povinnú školskú dochádzku osobitným spôsobom v škole mimo územia SR, vykonáva komisionálne skúšky z predmetov, ktoré sa v tejto škole nevyučujú (spravidla SJL, vlastiveda, GEG/ZEM pre 8. ročník, DEJ – učivo venované národným dejinám a pod.). Je vhodné, ak žiak príde na preskúšanie ak nie každý školský rok, tak aspoň na konci 4. ročníka, aby mal ukončené primárne vzdelanie, a potom na konci 9. ročníka, aby mal ukončené vzdelanie poskytované základnou školou na Slovensku.

a. **Zákonný zástupca** do 15. mája dohodne termín komisionálnej skúšky a do kmeňovej ZŠ doručí Žiadosť o komisionálne preskúšanie za 1. a 2. polrok, v ktorej uvedie možný termín komisionálnej skúšky.

b. ZŠ vydá Rozhodnutie pre uskutočnenie komisionálneho preskúšania pre každý predmet.

c. ZŠ zasiela rodičovi ***Oznámenie o konaní komisionálnej skúšky*** (termín je prerokovaný so zákonným zástupcom).

d. ZŠ písomne vymenuje komisie pre jednotlivé predmety, z ktorých bude žiak preskúšaný.

e. Predsedovia jednotlivých komisií vyhotovia písomne Protokoly o komisionálnom preskúšaní.

f. Vydanie vysvedčenia: V doložke sa uvedie: **„Žiak je na tomto vysvedčení hodnotený z predmetov, z ktorých nebol hodnotený na vysvedčení vydanom v školskom roku... školou... za .... ročník.“** (Metodický pokyn č. 22/2011, čl.4/15).

g. Výsledok komisionálnej skúšky sa zaznamená do triedneho výkazu alebo katalógového listu žiaka. (Metodický pokyn č. 22/2011, čl.6/6).

Prílohy:

 1. Žiadosť o povolenie plnenia PŠD mimo územia SR

 [Žiadosť rodiča- povolenie plniť PŠD v zahraničí](https://szsndca.sk/wp-content/uploads/2019/09/%C5%BDiados%C5%A5-rodi%C4%8Da-povolenie-plni%C5%A5-P%C5%A0D-v-zahrani%C4%8D%C3%AD.docx)

2. Žiadosť o povolenie vykonať skúšku z vybraných vyučovacích predmetov  (komisionálna skúška)

[Žiadosť o povolenie vykonať skúšku z vybraných vyučovacích predmetovy](https://szsndca.sk/wp-content/uploads/2019/09/Ziadost_o_povolenie_vykonat_skusku_z_vybranych_vyucovacich_predmetov.docx)